HU
2022.12.5.
Az Európai Unió Hivatalos Lapja
C 463/25
2) A Törvényszék megsemmisíti a líbiai helyzetre tekintettel korlátozó intézkedések meghozataláról szóló (EU) 2016/44 rendelet 21. cikke (2) bekezdésének végrehajtásáról szóló, 2020. július 30-i (EU) 2020/1130 tanácsi végrehajtási rendeletet és a líbiai helyzetre tekintettel korlátozó intézkedések meghozataláról és a 204/2011/EU rendelet hatályon kívül helyezéséről szóló (EU) 2016/44 rendelet 21. cikke (2) bekezdésének végrehajtásáról szóló, 2021. július 29-i (EU) 2021/1241 tanácsi végrehajtási rendeletet abban a részükben, amelyben fenntartják a LAICO nevét a szervezeteknek a líbiai helyzetre tekintettel korlátozó intézkedések meghozataláról és a 204/2011/EU rendelet hatályon kívül helyezéséről szóló, 2016. január 18-i (EU) 2016/44 tanácsi rendelet III. mellékletében meghatározott jegyzékén.
3) A Törvényszék fenntartja a 2021/1251 határozat 1. cikkének joghatásait a LAICO tekintetében az Európai Unió Bírósága alapokmánya 56. cikkének első bekezdésében előírt fellebbezési határidő lejártának napjáig, vagy – ha e határidőn belül fellebbezést nyújtanak be – a fellebbezés esetleges elutasításának napjáig.
4) A Törvényszék az Európai Unió Tanácsát kötelezi a költségek viselésére.
(1)
HL C 443., 2020.12.21.
A Törvényszék 2022. október 5-i ítélete – Puma kontra EUIPO – CMS (CMS Italy) (T-711/20. sz. ügy) (1) („Európai uniós védjegy – Felszólalási eljárás – Az Európai Uniót megjelölő nemzetközi lajstromozás – CMS Italy ábrás védjegy – Balra ugró nagymacskát ábrázoló korábbi nemzetközi ábrás védjegyek és PUMA korábbi nemzetközi ábrás védjegy – Viszonylagos kizáró ok – A jóhírnév megsértése – A 207/2009/EK rendelet 8. cikkének (5) bekezdése [jelenleg az (EU) 2017/1001 rendelet 8. cikkének (5) bekezdése] – Megjelölések hasonlósága – A jóhírnév igazolása – Átfogó értékelés”) (2022/C 463/33) Az eljárás nyelve: angol Felek Felperes: Puma SE (Herzogenaurach, Németország) (képviselő: P. GonzálezBueno Catalán de Ocón ügyvéd) Alperes: az Európai Unió Szellemi Tulajdoni Hivatala (EUIPO) (képviselők: J. Ivanauskas és V. Ruzek meghatalmazottak) A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban CMS Costruzione macchine speciali SpA (Alonte, Olaszország) (képviselők: M. Salvador és R. Brogi ügyvédek)
Az ügy tárgya Az EUMSZ 263.
cikken alapuló keresetével a felperes az Európai Unió Szellemi Tulajdoni Hivatala (EUIPO) negyedik fellebbezési tanácsa 2020.
szeptember 24-én hozott határozatának (R 2215/2019-4. sz. ügy) hatályon kívül helyezését kéri.
Az ítélet rendelkező része 1) A Törvényszék az Európai Unió Szellemi Tulajdoni Hivatala (EUIPO) negyedik fellebbezési tanácsának 2020. szeptember 24-én hozott határozatát (R 2215/2019-4. sz. ügy) hatályon kívül helyezi a 480 105.
és 593 987. sz. korábbi védjegyeken alapuló felszólalások tekintetében.
2) A Törvényszék a keresetet az ezt meghaladó részében elutasítja.
3) A Puma SE, az EUIPO és a CMS Costruzione macchine speciali SpA maguk viselik a költségeiket.
(1)
HL C 35., 2021.2.1.